Slökkvilið Borgarbyggðar var klukkan 16:24 í dag kallað út að húsnæði Loftorku Borgarnesi við Engjaás en mikinn reyk lagði þá frá verksmiðjuhúsunum . Eldur reyndist vera í rörasteypuvél innanhúss . Að sögn Jökuls Björnssonar vara slökkviliðsstjóra hjá slökkviliðinu gekk slökkkvistarf vel . Um klukkan 17:15 var búið að ráða niðurlögum eldsins en unnið við reykræstingu hússins . Menn voru ekki í hættu í brunanum .